Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า ̵ …
11 ต.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
– SET Index ปรับลดลง -46.73 จุด (-2.71%) ปิดภาคเช้าที่ 1,675.09 จุด ด้วยมูลค่าการซื้อขาย 46,469.04 ล้านบาท
– Most Positive Impact : OHTL (+0.01 จุด), TCB (+0.01 จุด), GFPT (+0.01 จุด)
– Most Negative Impact: PTT (-8.47 จุด), PTTEP (-2.35 จุด), CPALL (-2 จุด)
แนวโน้มตลาดบ่าย
– ตลาดหุ้นไทยภาคเช้าปรับตัวลงพร้อมกับแรงขายที่ปกคลุมในตลาดทั่วทุกภูมิภาค เช่น ไต้หวัน (-6.31%) ญี่ปุ่น (-3.99%) ฮ่องกง(-3.77%) ฟิลิปปินส์ (-2.96%) อินโดนีเซีย (-1.82%) ซึ่งทั้งหมดตอบรับการปรับตัวลงของตลาดหุ้นสหรัฐอย่าง DowJones (-3.15%) NASDAQ (-4.08%) ที่ถูกกดดันด้วยความกังวลการปรับขึ้นดอกเบี้ยของธนาคารกลางสหรัฐ และการขายหุ้น growth stock ที่มูลค่าค่อนข้างตึงตัว (PER สูง)
– สำหรับ SET Index กลุ่มที่ถูกแรงเทขายกดดันตลาดในวันนี้ได้แก่ กลุ่มพลังงาน (-16.07 จุด) ธนาคาร (-5.05 จุด) พาณิชย์ (-4.88 จุด) ขนส่ง (-2.92 จุด) อสังหา (-2.90 จุด) ปิโตรฯ(2.52 จุด) และกลุ่มสื่อสาร (-2.51 จุด) เมื่อดูกลุ่ม Large cap การปรับลดลงมาโดยที่ปัจจัยพื้นฐานยังไม่เปลี่ยนทำให้มูลค่าถูกลงมองเป็นจังหวะในการทะยอยสะสม เราแนะนำ AOT เนื่องจากเรามองว่ายังมีพื้นฐานที่ดีแม้มีคาดการณ์การเติบโตนักท่องเที่ยวลดลง แต่เชื่อว่าเป็นเพียงผลระยะสั้นเท่านั้น นอกจากนี้ติดตามปัจจัยเร่งในเรื่องการประมูลพื้นที่เชิงพาณิชย์ที่คาดว่าจะรวมพื้นที่ทั้งเทอร์มินอล 2, พื้นที่เดิม และเฟส 2 ด้วยราคาหุ้นที่ปรับลงทำให้มี upside เพิ่มอยู่ที่ประมาณ 16%
– ในวันนี้ติดตามรายงานสต๊อกน้ำมันดิบของสหรัฐฯ และตัวเลข CPI สหรัฐฯประจำเดือน ก.ย. ซึ่งคาดไว้ที่ 2.4% YoY และในวันศุกร์จีนจะมีการรายงานดุลการค้าประจำเดือน ก.ย. หุ้นแนะนำ TISCO JAS LH